امریکانین باشقان یاردیمجیسی مایک پنس‌ین تگزاس ایالت ینده کی غیری-قانونی کوچمن مرکزینه سفری زامانی قئید ائدیلن، کوچمن لرین قفسه بنزر یئرلرده ساخلانیلدیغینی گؤسترن گؤرونتولر امریکا مطبوعاتی‌نین گوندمی اولدو.
پنس جومه گونو 7 جمهوریتچی سناتور ایله بیرلیکده تگزاس ایالتینده ایکی غیری-قانونی کوچمن مرکزینی زیارت ائدیب.
کوچمن مرکزلرینین بیرینده 400-یه یاخین کیشی قفس بنزری یئرلرده ساخلانیلدیغی کامئرا‌لارا یانسیدی و بو گؤرونتولر امریکا مطبوعاتی‌نین اساس گوندم ماده‌سی حالینا گلدی.
کوچمن لرین ان آز 40 گون‌دور بو وضعیت ده آچ و آیاقدا توتولدوق‌لاری ایفاده ائدیلیب.
پنس‌ین ایسه سفریندن سونرا ژورنالیست‌لره وئردیگی آچیقلامادا، "دانیشدیغیم هر بیر اوشاق، هر بیر والدین بورادا اونلار ایله یاخشی رفتار ائدیلدیگینی بیلدیریب". ایفاده‌سینی ایشلتمه‌سی دقت چکدی.
جومه آخشامی آغ ائوین قاباغی دا داخیل اولماقلا امریکانین بیر چوخ نقطه‌سینده کئچیریلن آکسیا‌لاردا کوچمن مرکزلریندکی وضعیته رئاکسیا گؤستریلدی.
